《陪诸公瀛洲胜会 其二 呈朱玉峰冢宰》
明代·湛若水

吾慕朱修撰，持敬终不破。千载仰其人，庶以警予情。

蔼蔼玉峰子，云间一硕果。大华谢雕镌，至性本无作。

桃李自成蹊，此言可喻大。默默太宰公，恭敬倾四座。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。